OM028:00/2005

Työtuomioistuimen puheenjohtajien virkojen vakinaistaminen

Oikeusministeriö on pyytänyt Elinkeinoelämän keskusliiton EK:n lausuntoa työtuomioistuimen puheenjohtajien virkojen vakinaistamisesta. EK lausuu seuraavaa.

EK suhtautuu myönteisesti oikeusministeriön työryhmämietinnön ehdotukseen työtuomioistuimen presidentin viran ja työtuomioistuinneuvoksen viran muuttamiseksi vakinaisesti täytettäviksi. Riippumattomuus ja puolueettomuus ovat Suomen perustuslaissa ja Suomea velvoittavissa kansainvälisissä sopimuksissa asetettuja vaatimuksia tuomioistuimelle. Työtuomioistuimen erityisasemasta johtuen on työtuomioistuimen puheenjohtajien virkojen vakinaisuus keskeinen asia työtuomioistuimen puheenjohtajien riippumattomuuden ja puolueettomuuden varmistamiseksi. Tästä johtuen pitää myös näiden virkojen nimittämismenettelyä kehittää ehdotuksessa esitetyllä tavalla. 

EK hyväksyy oikeusministeriön työryhmämietinnön esityksen.

Kunnioittavasti

Elinkeinoelämän keskusliitto
Työmarkkinat

Seppo Riski
Johtaja